Ga mešupetso ya ka ho kgakala, re thogo di bona gore tso motho a di makang di ya šupetsa gore o na le pelo ye butši. Jeso o beyisiye ka taba ya Lesamariya la pelo ye butši gore motho wa go ba le pelo ye butši ke wa mohlobo mang. Masamariya le Majuda ke mo ba sa kwane, mara Lesamariya la ho ga mošupetso wowa le yye la mo kwela go baba monna yela wa gore ba mo yamogiye dilo tsage, ba mo teya ke mokane ba mo šiya a le thina le go kgwa hala pateng. Go ba le pelo ye butši go tšhofiye Lesamariya lowa gore le gelepe monna yela. Le yye la mo gata ka sehlare mo ne a kwalele gona ke mokane la mo tseya la mo yisa ga ntlo ya bayeng. Lesamariya lone le yye la patela mong wa ntlo yone ya bayeng gore a šale a pasopa monna yewa wa gore o kwalele ke mokane la re le nyoko tla le mo patela tšheleta ye nngwana mo le boya.—Luka 10:29-37.